laion/Wikipedia-Exotic huggingface dataset:
כנרת טריפון

כנרת טריפון (בעבר כנרת טריפון-רשף, נולדה ב-14 במאי 1964) היא שחקנית, תסריטאית ובמאית ישראלית. יוצרת הסדרה הקומית "סטרייט ולעניין". טריפון נולדה בחיפה וגדלה באוסטרליה ובישראל במספר ערים. בשירותה הצבאי שימשה מ"כית בבה"ד 4 ובהמשך קצינת ח"ן ת"ש. בהמשך למדה משחק וכתיבה באוניברסיטת תל אביב. ב-1988 שיחקה בתפקיד משני בסרט יהושע יהושע, בשנת 1990 עלתה לשידור האנימה "פיטר פן" בערוץ הראשון, שבה דיבבה טריפון את דמותו של ג'ון וב-1991 שימשה עוזרת עיצוב תלבושות עבור הסרט אבא גנוב 3. לאחר שסיימה את לימודיה כתבה פיילוט לסדרה "סטרייט ולעניין". בעזרת המפיק מיכה שרפשטיין פנתה עם הסדרה לערוץ הראשון, ובערוץ הוחלט לשלבה בלוח השידורים שלו. היא שודרה לראשונה בשנת 1993. בסדרה שיחקה טריפון בתפקיד הראשי של שירי, שמתגוררת יחד עם רוני (רפי ויינשטוק), מעצב גרפי מצליח, ומתאהבת בו למרות נטייתו המינית ההומוסקסואלית. לצד המשחק, טריפון שימשה גם כתסריטאית הסדרה. הסדרה ידועה כסדרת הטלוויזיה הראשונה בישראל שהציגה דמות של הומוסקסואל בפריים טיים. מעבר לתחום הטלוויזיה, עסקה גם בתחום התיאטרון בתפקידי משחק, בימוי ותסריטאות, בעיקר בהצגות נוער. בין היתר ניתן לציין את: "חרם", "לבד במערכה האחרונה", "לאן נעלמה הגר רובין", "החיים היפים" ו"נערים במלכודת". לאחר שעזבה את עולם הבידור, החלה טריפון לעסוק בהנחיית קבוצות גמילה מעישון ותחומים נוספים. הייתה נשואה לתאורן והשחקן גלי רשף ולהם שני ילדים משותפים. כיום היא נשואה בשנית ולה בת מנישואיה השניים. בנה הוא השחקן ארד טריפון-רשף. כנרת טריפון, ברשת החברתית פייסבוק כנרת טריפון, במסד הנתונים הקולנועיים IMDb (באנגלית) יסמין מקס, לזפזפ בגאווה, באתר nrg‏, 14 ביוני 2005
אמלק (כדורגל)

קלוב ספורט אֶמֶלֶק (בספרדית: Club Sport Emelec) הוא מועדון כדורגל אקוודורי מהעיר גואיאקיל, המשחק בליגת העל האקוודורית. אצטדיון הבית של הקבוצה הוא אצטדיון ג'ורג' קאפוול. לזכות המועדון 13 אליפויות, האחרונה שבהן ב-2015. המועדון נוסד על ידי עובדי חברת החשמל של גואיאקיל ובראשם ג'ורג' קאפוול שעל שמו נקרא אצטדיונה הביתי של אמלק. מועדון הכדורגל נוסד בשנת 1929 לאחר שהיו לו ייצוגים בשלל ענפי ספורט כגון: בייסבול, כדורסל, אגרוף, שחייה וכדוריד. בשנת 1957 המועדון זכה באליפות הראשונה שלו. כיום יש למועדון 13 אליפויות והוא נחשב למועדון השלישי המעוטר באקוודור אחרי ברצלונה ואל נסיונל. בשנת 1995 אמלק הגיע לחצי גמר גביע הליברטדורס בו הודחה על ידי גרמיו שהמשיכה עד לזכייה. בשנת 2001 אמלק הגיע לגמר גביע מרקונורטה בו הפסידה 1–3 בפנדלים למיונאריוס. היריבה הגדולה ביותר של אמלק היא יריבתה העירונית ברצלונה. הדרבי של גואיאקיל זכה לשם "אל קלאסיקו דל אסטיירו" (בספרדית: El Clásico del Astillero, הקלאסיקו של המספנה). הקבוצות נפגשו לראשונה ב-22 באוגוסט 1943, ובו ניצחה ברצלונה 3–4. המשחק זכור בכינוי "דרבי הקורות", בשל המספר הרב של הכדורים שנעצרו בעמוד השער של ברצלונה. משחקי הדרבי ידועים כאחד המשחקים החשובים בכל עונה בכדורגל באקוודור, והיריבות בין המועדונים אף זכתה להכרה עולמית על ידי פיפ"א. אחד מהמפגשים המפורסמים ביותר בין שתי הקבוצות התקיים ברבע גמר גביע ליברטדורס 1990, ובסיום דו-קרב כפול העפילה ברצלונה לשלב הבא בזכות ניצחון 0–1 בסיכום שני המשחקים. ברצלונה המשיכה עד לגמר הטורניר, והייתה לאקוודורית הראשונה שעושה זאת. היריבות הגדולה בין המועדונים הביאה גם לאלימות של ממש ביציעי הקבוצות. ב-30 באפריל 2006, הובילה אמלק 0–3 בביתה על ברצלונה. בתגובה, החלו אוהדי ברצלונה לזרוע הרס במגרש הביתי של יריבתם. בין היתר הם פרצו לתאי שידור הרדיו באצטדיון וגרמו נזק לרכוש הפרטי של התקשורת המקומית. חלק מאוהדי נמלטו אל כר הדשא מחשש ממעשיהם של חבריהם ליציע. בסיומו של האירוע נעצרו תשעה אוהדים ונפצעו כארבעים. אחד מהאירועים הטרגיים ביותר בתולדות ההתמודדות התרחש ב-16 בספטמבר 2007, כשקרלוס סדניו וליס, ילד בן 11 אוהד אמלק, נהרג כעשרים דקות לפני תחילת הדרבי במונומנטל מפגיעת זיקוק שנורה מיציע אוהדי ברצלונה בחזהו. על אף האירוע המשחק עצמו לא נדחה, ואמלק המשיכה לניצחון 0–1. אליפות אקוודור: (13) 1957, 1961, 1965, 1972, 1979, 1988, 1993, 1994, 2001, 2002, 2013, 2014, 2015, 2017 אתר האינטרנט הרשמי של אמלק (בספרדית) אמלק, ברשת החברתית פייסבוק אמלק, ברשת החברתית אקס (טוויטר) אמלק, ברשת החברתית אינסטגרם אמלק, סרטונים בערוץ היוטיוב אמלק, באתר פליקר אמלק, באתר פינטרסט פרופיל, באתר Transfermarkt פרופיל, באתר FootballDatabase.eu
דאב (ריקוד)

דאב (באנגלית: Dab) היא מחווה גופנית הכוללת הרכנת ראש לתוך המרפק, ופשיטת הזרוע השנייה, בתנועה המזכירה את כיסוי האף בעת התעטשות. הדאב צבר פופולריות בסוף שנת 2015, לאחר ששחקן ה-NFL קאם ניוטון רקד דאב לאחר שהבקיע טאצ'דאון במשחק מול טנסי טייטאנס. מאז הפך למחוות ניצחון או שמחה. מקורו של הדאב בסצנת ההיפ הופ של אטלנטה במדינת ג'ורג'יה בארצות הברית, אך יש חילוקי דעות לגבי ממציאי התנועה. דאב מופיע במשחק המחשב פורטנייט בתור ריקוד. מדיה וקבצים בנושא דאב בוויקישיתוף סרטון הדרכה לביצוע תנועת הדאב שהעלה אומן ההיפ הופ Rich the Kid, באתר יוטיוב Ziwe Fumudoh, Your guide to dabbing, a 'new' dance craze that already peaked, The Daily Dot, 20 November 2015
2015 בצרפת

שנת 2015 בצרפת הייתה השנה בה ציינה צרפת 1,028 שנות לאום. נשיא - פרנסואה הולנד ראש ממשלה - מנואל ואלס 7 בינואר – הפיגוע במשרדי "שרלי הבדו": טרוריסט מוסלמי פורץ למשרדי שרלי הבדו והורג 12 אנשים לאחר שהמשרד פרסם קריקטורה על מוחמד. 9 בינואר – הפיגוע במרכול היהודי בפריז: טרוריסט מוסלמי פורץ למרכול לממכר מוצרי מזון כשרים, והורג 4 אנשים. 9 במרץ – התרסקות המסוקים בוויז'ה קסטלי: שני מסוקים שהובילו ספורטאים צרפתים מענפי ספורט שונים, שהיו במהלך צילום פרק לתוכנית המציאות "Dropped" בערוץ TF1 הצרפתי, התנגשו זה בזה והתרסקו סמוך לכפר ויז'ה קסטלי בצפון-מערב ארגנטינה. לא היו ניצולים. בין ההרוגים היו ספורטאים ידוענים ומדליסטים אולימפיים. 13 בנובמבר – פיגועי נובמבר 2015 בפריז: בוצעה מתקפת טרור משולבת במספר מוקדים בפריז אשר כללה פיגועי ירי ופיגועי התאבדות. הפיגועים החלו ביום שישי, 13 בנובמבר בשעה 21:16 (לפי אזור הזמן של מרכז אירופה) ברובע ה-10 וברובע ה-11 בפריז. לפחות שלושה פיצוצים שונים ושישה אירועי ירי דווחו, לצד טבח שהתרחש בתיאטרון "בטאקלאן" בעיר. בפיגועים נרצחו 130 אנשים, 352 אנשים נוספים נפצעו, מהם 99 פצועים קשה. (קטגוריה:צרפתים שנפטרו ב-2015) 7 בינואר – שארב - עיתונאי וקריקטוריסט צרפתי מפורסם. (נולד ב-1967) 7 בינואר – ז'ורז' וולינסקי - עיתונאי וקריקטוריסט צרפתי מפורסם. (נולד ב-1934) 6 בפברואר – אסיה ג'באר - סופרת אלג'יראית-צרפתית. (נולדה ב-1936) 14 בפברואר – לואי ז'ורדאן - שחקן צרפתי. (נולד ב-1921) 9 במרץ – קמיל מופה - שחיינית אולימפית, נהרגה באסון המסוקים. (נולדה ב-1989) מדיה וקבצים בנושא 2015 בצרפת בוויקישיתוף
רולף (כלב)

רולף (מת בשנת 1919) היה כלב מגזע איירדייל טרייר, עליו נאמר שהיה מסוגל לבצע חישובים מתמטיים ולתקשר עם בני אדם ברמה אינטליגנטית גבוהה. לטענת בעליה של רולף, פאולה מוקל ממנהיים גרמניה, הכלב יכל לתקשר על ידי ביצוע טפיחות שונות בטלפו שייצגו אותיות. טפיחות מרובות ייצגו אותיות פחות שכיחות בשפה. לפי דבריה של מוקל, כלבה היה משורר, אוהב ספרים ו"דובר" מספר שפות. בספר ביוגרפיה שכתבה על רולף היא התעקשה שהכלב חשב על בעיות פילוסופיות ותאולוגיות עמוקות. ספרה וסיפוריה על רולף נפוצו ברחבי גרמניה ומשכו את תשומת לבם של המתעניינים בפסיכולוגיה של בעלי חיים. אחד מהם היה ד"ר קארל קראל, שהאמין שלמספר בעלי חיים, דוגמת סוסים וכלבים, ישנה אינטליגנציה גבוהה כשל בני אדם ובעזרת אילוף נכון יוכלו להציג ולממש את הפוטנציאל הטמון בהם. מספר חוקרי חיות וביניהם מלומדים ביקרו בביתה של מוקל, דוגמת פרופסור ה.א. זייגלר מאוניברסיטת שטוטגרט שהתרשם מיכולותיו. חוקרים אחרים טענו שהכלב מגיב לסימנים לא-רצוניים בגופו של השואל. לפי כתבה שעסקה בסיפורו של רולף ושפורסמה במגזין "פסיכולוגיה היום", המחקרים על רולף הובילו את הנאצים לפתח תוכנית סודית לאילוף כלבים נבונים "מדברים". הנס החכם
1789 בצרפת

שנת 1789 בצרפת הייתה השנה בה ציינה צרפת 802 שנות לאום. ב-1789 פרצה המהפכה הצרפתית ששברה את המונרכיה בצרפת והובילה לטלטלות. מונרך - לואי השישה עשר, מלך צרפת 5 במאי – כינוס אספת המעמדות של 1789, הכינוס הראשון של האספה מאז שנת 1614. 9 ביולי – כינוס האספה המכוננת הלאומית. 14 ביולי – נפילת הבסטיליה ופרוץ המהפכה הצרפתית. 21 באוגוסט – אוגוסטן לואי קושי, מתמטיקאי צרפתי מפורסם. (נפטר ב-1857) 3 בדצמבר – קלוד ז'וזף ורנה, צייר צרפתי מפורסם. (נולד ב-1814) מדיה וקבצים בנושא 1789 בצרפת בוויקישיתוף
מועז חסן

מועז חסן (בערבית: معز حسن, בצרפתית: Mouez Hassen; נולד ב-5 במרץ 1995 בפרז'וס שבצרפת) הוא כדורגלן צרפתי-תוניסאי המשחק בעמדת השוער בקלאב אפריקן. חסן גדל במחלקות הנוער של סטאד רפאל ושל פרז'וס. בשנת 2010 הגיע למחלקת הנוער של ניס מליגת העל הצרפתית. בשנת 2012 החל חסן לשחק בניס II, קבוצת המילואים של המועדון. ב-25 בספטמבר 2013 ערך חסן את הופעת הבכורה שלו בקבוצה הראשונה של המועדון, כששיחק 90 דקות בהפסד 0–2 לנאנט במסגרת המחזור השביעי בליגה. בשל הרחקתו של דויד אוספינה, השוער הראשון של המועדון. הוא ערך חמש הופעות ליגה בעונת 2013/2014. בעונת 2014/2015, לאחר עזיבתו של דויד אוספינה לארסנל, היה חסן השוער הראשון של הקבוצה, וערך 30 הופעות ליגה. בעונת 2015/2016 ערך חסן 14 הופעות ליגה נוספות. בנובמבר 2019 חתם על חוזה לעונה אחת בקבוצת סרקל ברוז' הבלגית. ב-27 במרץ 2018 ערך את הופעת הבכורה שלו בנבחרת תוניסיה. נכלל בסגל נבחרת תוניסיה לטורנירים מונדיאל 2018 וגביע אפריקה לאומות 2019. נכלל בסגל נבחרת תוניסיה לטורניר מונדיאל 2022. נכלל בסגל נבחרת תוניסיה לטורניר גביע אפריקה לאומות 2023. מועז חסן, ברשת החברתית אקס (טוויטר) מועז חסן, באתר Transfermarkt מועז חסן, באתר Soccerway מועז חסן, באתר WorldFootball.net מועז חסן, באתר National Football Teams מועז חסן, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
לוקאס קלוסטרמן

לוקאס קלוסטרמן (בגרמנית: Lukas Klostermann, נולד ב-3 ביוני 1996 בהרדקה שבגרמניה) הוא כדורגלן גרמני המשחק בר.ב. לייפציג ובנבחרת גרמניה בעמדת המגן השמאלי והבלם. קלוסטרמן החל לשחק בגיל 14 בנוער של בוכום, ובשנת 2014 עבר לשחק בקבוצה הבוגרת, ששיחקה אז בבונדסליגה השנייה, כאשר ערך תשע הופעות בעונת 2013/14. לאחר שכשלו מגעיו להארכת חוזה עם בוכום, חתם בקיץ 2014 בר.ב. לייפציג על חוזה לארבע שנים. בעונת 2014/2015 ערך מספר הופעות בהרכב לייפציג, אך לא היה שחקן הרכב קבוע. בעונת 2015/2016 הפך למגן השמאלי הקבוע של הקבוצה, והיה חלק מהעפלתה לבונדסליגה בתום העונה, כאשר שיתף פעולה בהגנה עם מרווין קומפר, וילי אורבן ומרסל הלסטנברג. בזכות יכולתו הטובה הוא זומן לסגל הגרמני לאולימפיאדת ריו דה ז'ניירו. את עונת 2016/2017, בה סיימה לייפציג במקום השני בליגה כבר בעונת הבכורה שלה, החמיץ קלוסטרמן במלואה, עקב פציעה ברצועה הצולבת. הוא החלים מפציעתו בתחילת עונת 2017/2018 ושב להרכב הקבוצה. קלוסטרמן שיחק בכל הנבחרות הצעירות של גרמניה, ובאוגוסט 2016 השתתף עם נבחרת גרמניה האולימפית באולימפיאדת ריו דה ז'ניירו, וזכה עמה במדליית כסף, לאחר הפסד בגמר לנבחרת ברזיל האולימפית בבעיטות הכרעה. קלוסטרמן פתח בכל המשחקים של גרמניה בטורניר האולימפי. ב-20 במרץ 2019 ערך קלוסטרמן את הופעת הבכורה שלו במדי נבחרת גרמניה הבוגרת, בתיקו 1-1 מול סרביה במשחק ידידות בפולקסווגן ארנה. הוא פתח בהרכב והוחלף בדקה ה-90 על ידי תילו קהרר. נכלל בסגל נבחרת גרמניה לטורניר מונדיאל 2022. ר.ב. לייפציג הגביע הגרמני: 2021/2022, 2022/2023 הסופר קאפ הגרמני: 2023 נבחרת גרמניה האולימפית אולימפיאדת ריו דה ז'ניירו (2016): מדליית כסף מדיה וקבצים בנושא לוקאס קלוסטרמן בוויקישיתוף לוקאס קלוסטרמן, ברשת החברתית אקס (טוויטר) לוקאס קלוסטרמן, ברשת החברתית אינסטגרם לוקאס קלוסטרמן, באתר Transfermarkt לוקאס קלוסטרמן, באתר Fussballdaten.de (בגרמנית) לוקאס קלוסטרמן, באתר Soccerway לוקאס קלוסטרמן, באתר BDFutbol לוקאס קלוסטרמן, באתר WorldFootball.net לוקאס קלוסטרמן, באתר National Football Teams לוקאס קלוסטרמן, באתר FootballDatabase.eu לוקאס קלוסטרמן, באתר ESPN Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
קונסטנצה מוצרט

מריה קונסטנצה ססיליה יוספה יוהנה אלויזיה מוצרט (גרמנית: Maria Constanze Caecilia Josepha Johanna Aloisia Mozart; שם נעוריה: ובר, 5 בינואר 1762 - 6 במרץ 1842) הייתה זמרת סופרן אוסטרית, דודניתו של המלחין קרל מאריה פון ובר ואשתו של וולפגנג אמדאוס מוצרט. קונסטנצה מוצרט נולדה ב-Zell am Wiesenthal. פגשה לראשונה את וולפגנג אמדאוס בשנת 1777 במנהיים, אולם באותה שעה גילה מוצרט עניין דווקא באחותה הגדולה אלויזיה. כשפגש מוצרט את המשפחה בשנית בשנת 1781 בווינה, אלויזיה כבר הייתה נשואה. מוצרט התגורר אצל משפחת ובר תקופה מסוימת, אולם עזב עקב שמועות על היחסים ביניהם. גם אלויזיה וגם קונסטנצה (כמו גם אחיותיהן סופי ויוזפה) היו זמרות. מוצרט כתב עבור קונסטנצה את תפקיד הסופרן במיסה הגדולה שלו בדו מינור. מוצרט וקונסטנצה נישאו ב-4 באוגוסט 1782. הם הביאו לעולם שישה ילדים תוך תשע שנים, אולם רק שניים מהם (קרל תומאס ופרנץ קסאפר) שרדו את גיל הילדות: ריימונד ליאופולד (1783) קרל תומאס (1784) יוהאן ליאופולד (1786) תרזיה (1787) אנה (1789) פרנץ קסאפר (1791) חולשתה הגופנית של קונסטנצה מיוחסת להריונותיה המרובים והתכופים, והיא בילתה חלק ניכר מזמנה תשושה במיטה. פרט זה מוזכר בסרט הספק בדיוני ספק ביוגרפי שנעשה על אודות חיי מוצרט, "אמדאוס", אף כי בסרט הוזכר רק הריון אחד מתוך השישה, בסצנות רבות נראתה קונסטנצה כשהיא נחה במיטתה. לאחר מותו של וולפגנג אמדאוס מוצרט בשנת 1791, קונסטנצה נקלעה לקושי לכלכל את עצמה ואת שני ילדיה. בסופו של דבר בשנת 1800 היא מכרה את שארית יצירותיו של מוצרט, כולל הרקוויאם הלא-גמור, למוציא לאור יוהאן אנטון אנדרה. בשנת 1809 נישאה קונסטנצה לגאורג ניקולאוס פון ניסן - דיפלומט וסופר דני. בשנים 1810–1820 הם התגוררו בקופנהגן, ואחר כך טיילו בכל רחבי אירופה, בעיקר בגרמניה ואיטליה. בשנת 1824 קבעו את מקום מושבם בזלצבורג, שם כתבו את הביוגרפיה של מוצרט, שפורסמה בשנת 1828, שנתיים לאחר פטירתו של בעלה השני. קונסטנצה נפטרה בזלצבורג בשנת 1842. וולפגנג אמדאוס מוצרט הסרט על מוצרט, אמדאוס הנשים של מוצרט, ג'יין גלובר. ספרי עליית הגג, 2007. אלפרד איינשטיין, מוצרט: אפיו ויצירתו, תרגם יצחק הירשברג, הוצאת עידית 1957 מדיה וקבצים בנושא קונסטנצה מוצרט בוויקישיתוף אתר המוקדש לקונסטנצה מוצרט (בגרמנית) קונסטנצה מוצרט, באתר "Find a Grave" (באנגלית) קונסטנצה מוצרט, באתר MusicBrainz (באנגלית) קונסטנצה מוצרט, באתר Discogs (באנגלית)
יום הטבעונות העולמי

יום הטבעונות העולמי (באנגלית: World Vegan Day) חל ב-1 בנובמבר, והוא מצוין ברחבי העולם בהתכנסויות, פיקניקים ואירועי ספורט, לצד פעילות למען בעלי החיים, בריאות האדם ושמירת כדור הארץ. יום זה מסיים חודש של מודעות שמתחיל ביום הצמחונות העולמי שחל ב-1 באוקטובר. יום הטבעונות העולמי הוכרז ב-1994 על ידי האגודה הטבעונית הבריטית. תחילה הוצע לציין את היום ב-2 בספטמבר שהוא יום הולדתו של דונלד ווטסון מייסד האגודה, אך ווטסון סרב, ובמקום זה הוכרז על ה-1 בנובמבר, שהוא סמוך לתאריך ייסודה של האגודה. יום זה ציין גם 50 שנה לקיומה, וב-2014 ציין יום זה 70 שנה לטביעת המונח האנגלי "Vegan" - טבעוני. לואיס וואליס, נשיאת האגודה אמרה שאהבה את התאריך שנבחר גם משום שהוא מתלכד עם ליל כל הקדושים ועם יום המתים שנחגג במקסיקו ומדינות אחרות, שהם אירועים שמבשרים טובות. במדינת ישראל מציינים את יום הטבעונות בבילויים במסעדות או בפיקניקים ובאירועי ספורט, פעילים מקימים דוכני "מיטאאוט" (meatout) שבהם הם מגישים לעוברים ושבים דוגמאות של אוכל טבעוני מסוגים שונים, ומסעדות טבעוניות מקיימות ביום הזה מבצעים מיוחדים. בבריטניה היום נחגג באוסף אירועים כמו תחרות כדורגל טבעונית, הרצאות, תצוגות של מוצרים טבעוניים מוכרים וגם חדשים, ופתיחה של יוזמות אקטיביזם חדשות. בגרמניה מציינים את היום בערים שונות על ידי דוכנים, חלוקת טעימות טבעוניות, הסברה, ואירועים חברתיים. בבוסטון שבארצות הברית מתקיים ביום הזה מדי שנה פסטיבל אוכל טבעוני בהשתתפות אלפי אנשים, ובו יצרנים מוכרים את המוצרים שלהם ומחלקים דוגמאות. בחצי הכדור הדרומי, במלבורן אוסטרליה, נחגג יום הטבעונות העולמית מאז 2003 בשלל אירועים. באינברקרגיל בניו זילנד קבוצות טבעונים מפרסמות פוסטרים ברחובות ומחלקות מוצרים טבעוניים ובין היתר טופו לקצבים, ומקיימת פיקניקים המוניים. באורוגוואי פעילים מחלקים טעימות וחומרי הסברה. טבעונות זכויות בעלי חיים צמחונות האגודה הטבעונית דונלד ווטסון מדיה וקבצים בנושא יום הטבעונות העולמי בוויקישיתוף אתר האינטרנט הרשמי של יום הטבעונות העולמי (באנגלית) חיל האוויר מציג כומתה טבעונית (ללא שימוש בצמר) לרגל יום הטבעונות העולמי - דף הפייסבוק של חיל האוויר. טבעוניוז | חדשות, טבעונות, כתבות, מתכונים, שחרור בעלי חיים לואיס וואליס, נשיאת האגודה הטבעונית הבריטית, על בחירת התאריך ליום הטבעונות העולמי יעל לאור‏, פותחים שבוע: יום הטבעונות הבינלאומי, באתר וואלה, 1 בנובמבר 2015 אירועי יום הטבעונות העולמי של האגודה הטבעונית בבריטניה אירועי יום הטבעונות העולמי בגרמניה פסטיבל אוכל טבעוני ביום הטבעונות העולמי בבוסטון, ארצות הברית רשימת האירועים ביום הטבעונות העולמי במלבורן יום הטבעונות העולמי באינברקרגיל, ניו זילנד ציון יום הטבעונות העולמי באורוגוואי ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
איידן מקארדל

איידן מקארדל (באנגלית: Aidan McArdle; נולד ב-1970) הוא שחקן אירי. מקארדל נולד בדבלין. הוא למד לתואר באמנויות בקולג' האוניברסיטאי של דבלין (University College Dublin) ואחרי כן למד משחק באקדמיה המלכותית לאמנות הדרמה בלונדון. עם הלהקה השייקספירית המלכותית שיחק מקארדל בתפקיד הראשי במחזה "ריצ'רד השלישי" ובדמות פאק ב"חלום ליל קיץ". עוד בתיאטרון הופיע בתפקיד הראשי במחזה "תפילה לאוון מיני" עיבוד של סיימון בנט לרומן באותו שם מאת ג'ון אירווינג. המחזה הוצג ב-2002 בתיאטרון המלכותי הלאומי בלונדון. ב-2011 שיחק בתפקיד ג'וזף סורפייס בעיבוד של דבורה וורנר (אנ') למחזה "The School for Scandal" שהועלה במרכז האמנויות ברביקן. ב-2008 השתתף מקארדל בסדרה הקומית "אנשים יפים" של ערוץ BBC Two. ב-2004 הופיע לראשונה בסרט הוליוודי "הקסם של אלה" בתפקיד סלאנן, אלף השואף בסתר להיות עורך דין. ב-2009 שיחק בתפקיד משנה בדמות אנרכיסט יהודי בשם שאול לנדאו בפרק בסדרת הטלוויזיה של ה-BBC "חדר מיון 1909". תפקידים בולטים שלו בטלוויזיה היו בסרטים ביוגרפיים. הוא גילם ב-2004 את דאדלי מור בסרט "Not Only But Always", ב-2005 את אלברט איינשטיין בסרט הביוגרפי "E=mc²" ואת איגור סטרווינסקי בסרט הטלוויזיה "Riot at the Rite". מקארדל מוכר מתפקידיו הרבים בטלוויזיה בהם הופעות בדרמות תקופתיות. הוא שיחק בסדרה "המשפט של גארו" (אנ') בדמות סילבסטר, ובסדרה הקומית "אנשים יפים" בתפקיד אנדי דונן. בסדרת הדרמה "מר סלפרידג'", המבוססת על חייו של מקים חנות הכלבו סלפרידג'ס, הוא מגלם את לורד לוקסלי אויבו המושבע של הארי סלפרידג'. מקארדל נשוי לשחקנית אייסלין מקגוקין (אנ'). הוא בן דוד של השחקן סטיב קוגן. איידן מקארדל, במסד הנתונים הקולנועיים IMDb (באנגלית) Aidan McArdle at the Internet Movie Database Adam Sweeting, Interview: Actor Aidan McArdle, 12 November 2009 Donal Lynch, Aidan McArdle's long journey home, Independent.ie, 20/04/2015
אסף אפשטיין

אסף אפשטיין (נולד ב-1 באוגוסט 1978) הוא כותב, מפיק ובמאי קולנוע ישראל. אסף אפשטיין נולד בישראל ב-1 באוגוסט 1978 ללאה וחנן אפשטיין. הוא אחיהן הבכור של אפרת ורוני אפשטיין. כשהיה ילד עברה המשפחה להתגורר בפורט וורת' שבמדינת טקסס בארצות הברית שם למד בבית ספר יהודי פרטי. לאחר מכן חזרה המשפחה להתגורר במודיעין שם למד בחטיבת הביניים. ב-1995, עברה שוב המשפחה להתגורר בארצות הברית והתיישבה בדאלאס שם למד אפשטיין בתיכון ג'יי ג'יי פירס בריצ'רדסון. בשנות העשרים המוקדמות שלו, עזב אפשטיין את משפחתו בארצות הברית וחזר להתגורר בגפו בישראל כדי להתגיס לצה"ל שם שירת בחיל האוויר. בשנות האלפיים המוקדמות החל אפשטיין בלימודי קולנוע באוניברסיטת תל אביב. לאחר סיום לימודיו, עבד אפשטיין בהפקת סרטוני תדמית עבור חברות. ב-2008, לקח חלק בהפקת שני סרטים ישראלים; האחד, המלחמה השניה, דרמה המתרחשת בתל אביב במהלך מלחמת לבנון השנייה, ו-יאפאווייה, סרט דוקומנטרי אודות הרכב ההיפ-הופ, סיסטם עלי. ב-2010, הפיק אפשטיין את דעיכתה של אמא, אודות היחסים המורכבים בין אם לבנה. ב-2011, החל אפשטיין בהפקת סרטו עטור השבחים, שניצל, שאותו כתב, הפיק וביים. שניצל מספר את סיפורו של נער מתבגר ועל המפגש שלו עם חוצן בדמות שניצל. בראיון, העיר אפשטיין שסרטו שניצל הושפע מהסרט אי.טי. - חבר מכוכב אחר של סטיבן ספילברג, חוויותיו כ-"ילד מוזר אשר אינו חש בנוח בתוך עצמו" וטיול בית ספר שם קיבלו הוא וחבריו שניצלים לארוחת צהריים. ביולי 2014, הפיץ את "שניצל" אשר קצר מספר רב של פרסים בפסטיבלי קולנוע ברחבי העולם לרבות "פרס הסרט הבינלאומי הטוב ביותר" בפסטיבל הקולנוע בדרום קרוליינה, "סרט המדע בדיוני הטוב ביותר" בפסטיבל הייארט, ו"סרט ההתבגרות הטוב ביותר" בפסטיבל הסרטים במנהטן ב-2015. מאוחר יותר באותה שנה זכה אפשטיין ב"פרס המפיק הטוב ביותר של סרט זר" בפסטיבל הסרטים הבינלאומי במדריד. אתר האינטרנט הרשמי של אסף אפשטיין אסף אפשטיין, ברשת החברתית פייסבוק אסף אפשטיין, ברשת החברתית אקס (טוויטר) אסף אפשטיין, במיזם "אישים" לתיעוד היצירה הישראלית אסף אפשטיין, במסד הנתונים הקולנועיים IMDb (באנגלית) אסף אפשטיין, במסד הנתונים הקולנועיים KinoPoisk (ברוסית) The 10th Annual Macon Film Festival underway, איליין רקלי, WMGT-TV, 17 ביול 2015, אוחזר 24 באוקטובר 2016 פודקאסט עם אסף אפשטיין מפסטיבל הסרטים הבינלאומי במדריד ריאיון עם אסף אפשטיין ל-VOD Indie באתר וימאו ריאיון עם אסף אפשטיין עבור VOD Indie באתר וימאו Hyart Film Festival this weekend in Lovell, קרלי ווס, 18 ביוני 2015, Lovell Chronicle, אוחזר 24 באוקטובר 2016 Manhattan Film Festival (2015 Award Winners), אוחזר 24 באוקטובר 2016 Madrid International Film Festival (Best Producer of a Foreign Language Film 2015), פסטיבל הסרטים הבינלאומי במדריד, אוחזר 24 באוקטובר 2016
ייטלס

האם התכוונתם ל... ברוך ייטלס – רב וראש ישיבה בפראג, בנו של יונה מיכל ייטלס יהודה ייטלס – בלשן יהודי תושב פראג, בנו של יונה מיכל ייטלס יונה מיכל ייטלס – רופא יהודי מפראג
1790 בצרפת

שנת 1790 בצרפת הייתה השנה בה ציינה צרפת 803 שנות לאום. השנה השנייה למהפכה הצרפתית. מונרך - לואי השישה עשר, מלך צרפת 12 ביולי – קבלת חוקת הכמורה בצרפת ששוללת את הוותיקן כמפקח על הנצרות ומעבירה את הפיקוח לממשלה האזרחית. 4 בספטמבר – ז'אק נקר, שר האוצר של לואי השישה עשר, מתפטר 21 באוקטובר – אלפונס דה למרטין, סופר פוליטי צרפתי מפורסם. (נפטר ב-1869) 3 ביולי – ז'אן-בטיסט לואי רומה דה ל'איל, מינרלוג צרפתי מפורסם. (נולד ב-1736) מדיה וקבצים בנושא 1790 בצרפת בוויקישיתוף
אחלמה

אַחְלָמָה (באנגלית: Amethyst) הוא מינרל בעל גבישים גדולים ממשפחת הקוורץ, המשמש גם כאבן חן הידועה בצבעה הסגול. מקור השם הלועזי אָמֵטִיסְט ביוונית עתיקה: "א" = לא ו"מתוסטוס" = שיכור או מורעל, והוא נובע מן האמונה כי יש באבן משום הגנה מפני שכרות. אמונה זו רווחה גם ביוון הקדומה וגם ברומא, ואנשיהן ענדו את האבן על צווארם או שתו מגביעי אחלמה כדי להימנע משכרות. גם השם העברי אחלמה מייחס לאבן סגולות ריפוי. האחלמה נוצרת כמושבות גבישיות בתוך גושי סלע. גבישי אחלמה ניתן לראות בגאודות רבות. בסלעים גרניטיים ניתן למצוא עורקי אחלמה. הגבישים מתפתחים בשכבות מקבילות היוצרות איזוּר (zoning) כתוצאה משינוי הדרגתי בהרכב התמיסה שממנה הם מתגבשים. שינויים אלה באים לידי ביטוי בשכבות צבע שונות בתוך הגביש. בתוך גבישי האחלמה אפשר להבחין בתכלילים שונים: בועות נוזל וסיכות או גבישים של מינרלים אחרים שחדרו בתהליך ההתגבשות. אחלמה היא סוג סגול של קוורץ והרכבה הכימי זהה לשאר האבנים ממשפחה זו: SiO2. במהלך המאה ה-20 יוחס הצבע הסגול לנוכחות מנגן. אולם, מאחר שהצבע משתנה ואף נעלם בהשפעת חימום ולחץ עלתה סברה כי הצבע נוצר מנוכחותם של גורמים אורגניים, זאת לאחר שנמצאו גפרית ואניוני ברזל. מחקרים מאוחרים העלו את הסברה כי הצבע הסגול נגרם בשל זיהומים ברזליים, והמחקרים האחרונים מצביעים על השפעה הדדית של ברזל ואלומיניום כגורמי הצבע. בהשפעת חום ולחץ הופך הצבע הסגול באבן לצהוב, כמו בסיטרין. תהליך זה אינו הפיך. אמטרין הוא מינרל ביניים בין אחלמה לסיטרין שבו חל מעבר חלקי מסגול לצהוב. אחלמה מופיעה בגוונים שונים של סגול ולבן ולעיתים מופיעים בה גוונים אדומים וכחולים. קיימים מספר מונחים לתיאור הצבעים השונים באחלמה: אמתיסט סיביר (Deep Siberian) - הגוון המשובח ביותר לשימוש כאבן חן אשר מכיל 75-80% סגול עמוק והשאר גוונים כחולים ואדומים. גבישי אחלמה בגוון זה נמצאים לא רק בסיביר אלא גם באורוגוואי ובזמביה. עלה צרפתי (Rose of France) – גוון ורדרד כשל לבנדר או לילך. אמתיסט שרוף (Burnt Amethyst) – גביש שצבעו הסגול נעלם בשל חימום ולחץ ונותרו בו גוונים צהובים. אמטרין (Ametrine) – חילוף גוונים מסגול לצהוב. אמתיסט מזרחי (Oriental Amethyst) – משמש בדרך כלל להגדרת קורונדום וספיר בעלי גוונים סגולים. תכשיטנים רבים נוהגים לקרוא כך גם לגבישים משובחים של אחלמה, אף אם אלה נכרו במקומות שונים בעולם, אולם איגודים גמולוגיים מתנגדים לכינוי זה מחמת הבלבול שהוא יוצר. השם אחלמה מופיע כבר במקרא, וכפי הנראה מדובר באותה אחלמה שהיא אחת מאבני החושן. אחלמה שימשה כאבן חן במצרים העתיקה ולתחריטים של חפצי נוי ותכשיטים. חרוזי אחלמה נמצאו בקברים אנגלו-סקסונים באנגליה. האחלמה גם משמשת כאבן ההולדת של חודש פברואר בארצות הברית. תפוצת האחלמה בעולם נרחבת, אולם גבישים מאיכות טובה מוגבלים למקומות אחדים. בין המקורות: זמביה - מפיקה כ-1,000 טונות של אחלמה בשנה מינאס ז'ראיס בברזיל - שפע של גאודות גדולות המכילות גבישי אחלמה אוסטריה תחתית – נמצא בה המכרה הפתוח הגדול בעולם לכריית אחלמה רוסיה קוריאה הדרומית אורוגוואי הודו ארצות הברית בעבר נחשבה האחלמה כאבן חן בעלת ערך כיהלום, ספיר, אודם ואזמרגד, אולם איבדה מערכה לאור תפוצתה הנרחבת. רק אמתיסט סיביר הנדיר שמר על ייחודו, וערכו נקבע לפי ביקושו על ידי אספנים. עם זאת, מחירו נמוך יותר מאבני חן ייחודיות אחרות, כספיר מסוג פדפרצ'ה או אודם מסוג דם היונה. אחלמה באתר מינדט אחלמה, באתר אנציקלופדיה בריטניקה (באנגלית)
1791 בצרפת

שנת 1791 בצרפת הייתה השנה בה ציינה צרפת 804 שנות לאום. השנה השלישית למהפכה הצרפתית. מונרך - לואי השישה עשר, מלך צרפת. 1 באוקטובר – תחילת פעולת האספה המחוקקת ונפילת המלוכה הצרפתית. 26 בספטמבר – תאודור ז'ריקו, צייר צרפתי מפורסם. (נפטר ב-1824) 24 בדצמבר – אז'ן סקריב, מחזאי צרפתי מפורסם. (נפטר ב-1861) (קטגוריה:צרפתים שנפטרו ב-1791) מדיה וקבצים בנושא 1791 בצרפת בוויקישיתוף
1702 בצרפת

שנת 1702 בצרפת הייתה השנה בה ציינה צרפת 715 שנות לאום. מונרך - לואי הארבעה עשר, מלך צרפת 1 בפברואר – קרב סרמונה 16 ביוני ל-12 בספטמבר – המצור של לנדאו 15 באוגוסט – קרב לוזרה 14 באוקטובר – קרב של פריידלינגן 23 באוקטובר – קרב מפרץ ויגו. מדיה וקבצים בנושא 1702 בצרפת בוויקישיתוף
אחמד

אחמד הוא שם פרטי וכן שם משפחה שמקורו בערבית ומשמעותו "האיש המהלל את אלוהים". הגרסה הטורקית לשם היא "אהמט". האם התכוונתם ל... מוחמד אחמד – מנהיג מוסלמי בסודאן האנגלו-מצרית מחמוד אחמד – זמר אתיופי אהמט אישים ששמם הפרטי הוא אחמד